Prime Ocean er de seneste dage blevet kritiseret for blandt andet ringe aflønning af rumænsk arbejdskraft. Men nu tyder det på, at der bliver rettet op på forholdene. Ejerne Niels Nordmann og Carsten Frydkjær har netop valgt at indgå en lokalaftale med 3F Frederikshavn, skriver Nordjyske. Den lokale 3F-formand Morten Dahlberg glæder sig over aftalen, som han vurderer sikrer fornuftige arbejdsforhold på Prime Ocean fremover. - Der er fra mange forskellige sider lagt et ret voldsomt pres på virksomheden, og jeg tror, at det har fået dem til at indse, at hvis det her skulle ende godt, så var de nødt til at lave en aftale med os, siger han.

Referat:
Ejerne af det omstridte Skagen-firma har indgået en lokalaftale med fagforbundet 3F.